दो बाइक की भिड़ंत में दो घायल, एक की हालत गंभीर
खिंवाड़ाथाना क्षेत्र के केरली-गुड़ा रामाजी सड़क मार्ग पर बुधवार शाम दो मोटरसाइकिलों की आमने-सामने हुई भिड़ंत में दो जने घायल हो गए। पुलिस के अनुसार छजाराम पुत्र वरदाराम जणवा चौधरी निवासी गुड़ा रामाजी छोगाराम मेघवाल निवासी केरली दोनों बाइक पर केरली से गुड़ा रामाजी जा रहे थे। इस दौरान सामने से रहे अज्ञात बाइक चालक ने टक्कर मार दी, जिससे दोनों गंभीर घायल हो गए। टक्कर के बाद आरोपी बाइक लेकर फरार हो गया। घायलों को एंबुलेंस 108 से खिंवाड़ा अस्पताल लाया गया। यहां प्राथमिक उपचार के बाद छजाराम की स्थित गंभीर होने पर पाली रेफर किया गया।
hin_Deva hin_Deva